Ego Manasses, Dei gratia Lingonensis episcopus, notum facio omnibus quod, ob salutem animæ meæ et prædecessorum meorum, donavi monasterio Reomensi, in perpetuum, ecclesiam de Pise, cum omnibus appendiciis suis, ita ut medietatem proventuum percipiat, reliqua medietas sit presbyteri cum jure presbyteratus, quod tale est: Peræ peregrinorum, oblationes sponsi et sponsæ, reconciliationes mulierum, oblationes campionum, ita tamen quod solus sit in prædictis quatuor; oblationes sequentium partientur, tricenarii, procurationis mortuorum et nuptiarum, ita tamen quod si aliquid proximorum trium præcedentium redimatur, partietur; confessiones, absolutiones, baptismatum oblationes, denarius, et candela charitatis, decimæ grossæ et minutæ partientur; si quid residuum fuerit de cereo paschali, partietur. Prædicto quoque monasterio concessi electionem presbyteri quoties prænominata ecclesia vacaverit, et inde investivi dominum Renaudum, tunc ejusdem cœnobii abbatem. Testibus: Lamberto, archidiacono; magistro Hunaudo; Milone, cantore; Hugone de Chaumont; Petro, decano Barri. Actum, anno incarnati Verbi millesimo Cº LXXXº Vº.